钦定古今图书集成/明伦汇编/氏族典/第263卷 > 王承元
## 钦定古今图书集成/明伦汇编/氏族典/第263卷 > 王承元

按《唐书王承元传》：“承元，承宗弟也。年十六，劝承宗讨
李师道，承宗少之，不用。承宗死，未发丧，大将谋取帅
它姓，参谋崔燧与诸校计，以祖母凉国夫人李命承
元嗣，承元泣且拜不受。诸将牢请，承元谢曰：‘诸君不
忘王氏以及孺子，苟有令，其从我乎’？众曰：‘惟命’。”乃视
事，密表请帅于朝。穆宗诏起居舍人柏耆宣慰，授承
元检校工部尚书、义成军节度使。北镇以两河故事
胁诱，承元不纳，诸将皆悔。耆至，士哭于军，承元曰：“前
李师道有诏赦死，欲举族西，诸将止弗遣，他日乃共
杀之。今君等幸置我，无与师道比。”乃遍拜诸将，诸将
语塞，承元即出家赀尽赐之，斩不从命者十辈，军乃
定。入朝，昆弟拜刺史者四人，位于朝“者四十人。”祖母
入见，帝命中宫礼赉异等。徙承元、《鄜坊》丹延节度，俄
徙凤翔，封岐国公，徙节淄青。卒，赠司徒。